بييسطارز

بييسطارز (مستيليا BEASTARS) هي سيرية د لمانݣا جاپونية كتباتها و رسماتها پارو إيطاݣاكي. لمانݣا تسلسلات ف مجلة د فيئة الشوونين، شوونين تشامپيون لسبوعية ديال دار النشر آكيطا شوطين من شتنبر 2016 حتى ل أكتوبر 2020، الشاپيطرات دياولها تجمعو ف 22 موجلاد طانكوبون. لقصة كاتاخد بلاصة ف عالم معاصر ديال حيوانات متحضرة أخلاقيا و واخدة شكل آنطروپومورفي، معا ختيلاف تقافي بين اللواحم و لعواشب، فين لماكلة د اللحوم ( لي ديما كاتجي من عند حيوانات آنطروپومورفية اخرى) محرمة قطعيا.

آضابطاسيو د سيرية د آنيمي تلفازي من إينتاج ستوديو أورانج تطلقات ف لفقرة د لآنيمي +أولترا د قناة فوجي تي ڤي من أكتوبر حتى ل دجنبر 2019. جوزء تاني تطلق من يناير ل مارس 2021. جوزء تالت و لي غايكون اللخر غايبدا ف 2024. هاد لآنيمي مليصونصي من نيتفيلكس.

ف أكتوبر 2021، لمانݣا جنات كتر من 7.5 مليون نسخة و هي كاتسلسل. بييسطارز ربح بزاف تاع لجوايز ف 2018، منها جايزة مانݣا طايشوه ل11، أول مانݣا د دار النشر آكيطا شوطين لي غاتاخد هاد لجايزة، جايزة فيئة الصناع الجداد ف جوايز أوصامو طيزوكا التقافية ال22، و جايزة لكودانشا للمانݣا ال42 ف فيئة الشوونين.

 لحبكة 

ليݣوشي من ديما عايش كا منبود جتيماعيا ف آكاديمية شيريطون، ديب وحداني وسط عالم فيه حيوانات آنطروپومورفية لي ختارو باش يخبيو نيابهوم لماضية و جهدهوم لقتال، وخا كايحاول يكون مهدب، طبيعتو لحقيقية خلاتو يبان كا خطر ف عينين ݣرانو. مؤخرا، واحد من أكبر الطابووات د هاد لموجتاماع زعزع النيضام لبيئي لحساس د آكاديمية شيريطون، طيم، واحد لآلپاكا، تفتارس من شي پريضاطور مامعروفش، لي يقدر يكون مخبي ف لكومپيس د لآكاديمي، كايتسنى فين يضرب مرة اخرى. و يلا التوتور لي غادي و كايزيد بين لمفتريسات و لفرائيس ما خلاش لومور صعيبة بما فيه لكفاية، واحد لآيل حمر طاموح بزاف و غني سميتو لويس خربق التاطلوعات د ليݣوشي، حيت بغا يطلعو لرتبة بييسطارز، لي هي حيوان مبجل كايلعب دور لمنارة د لعالم ف الطريق للقدام. ف لوقيتة لي ليݣوشي ولى خدام عند لويس حياتو تقلبات كليا، منين لقنية لغامضة هارو كاتبان ف التصويرة. ف اللول، كانت على بونت و تكون لڤيكتيم د الرغبات اللاحمة لمكبوتة د ليݣوشي، و لكين لحب ديالو ليها بدا يتزاد حتى ولا معقد و صعيب على التمياك، هادشي لي خلا الديب كايسول راسو وش مومكين ل لاحم بحالو يبغي عاشبة. واحد لحاجة مأكدة عند ليݣوشي، لعلاقة د هارو و لوويس مأزمة، و لحياة ف شيريطون عمرها مغاتكون باقا كيفما هي.

 الشخصيات 

 پروطاݣونيست 
 ليݣوشي ب صوت تشكاهيرو كوباياشي (ديب رمادي)
 هارو ب صوت صاياكا سينبونݣي (قنية قزم)
 لوويس ب صوت يووكي أونو (أيل حمر)
 جونو ب صوت آتسومي طانيزاكي (ديبة رمادية)
 ݣوهين ب صوت آكييو أووتسكا (پانضا عملاق)

 آكاديمية شيريطون 
التلامد د آكاديمية شيريطون
 جاك ب صوت جونيا إينوكي (لابراضور)
 بيل ب صوت طاكآكي كوجيما (ببر بنݣالي)
 كولو ب صوت طاكييو أووتسكا (كلب الراعي النݣليزي لقديم)
 ڤوص ب صوت يوشييوكي شيموزوما (أغرشي)
 ميݣونو ب صوت يوما أوتشيدا (ضبعة منقطة)
 دورهام ب صوت ناووطو كوباياشي (قيوط)
 صانو ب صوت فكوشي أوتشيياي (بجع)
 كاي ب صوت نوبوهيكو أوكاموطو (نمس)
 إيلس ب صوت صايومي واطابي ( معزة د أنقرة)
 ضوم ب صوت ݣينكي مورو (طاوس)
 كيبي ب صوت يوويتشي إيݣوتشي (وكال النمل)
 شايلا ب صوت يوكو هارا (نمرة)
 آووبا ب صوت إيكطو كانيماصا (عوقاب قرع)
 إيلين ب صوت آكاني أووتشي (نتوا د زيبرا د لحقول)
 ميزوتشي ب صوت هيبيكو يامامورا (نتوا د قنية د للآغلوكان)
 ليݣومو ب صوت ساكورا آنضو (دجاجة د ليݣهورن)
 طيم ب صوت طاكييو أووتسكا (دكر د آلپاكا)
 زووي ب صوت ݣينكي مورو (معزة)
 طاو ب صوت ناوطو كوباياشي (نمر كحل - پونطير)
 پينا ب صوت يووكي كاجي (حاولي الضال)
لموضافين د آكاديمية شيريطون
 ݣون ب صوت كينطا صاصا (ببر سيبيري)
 ريووبا ب صوت مايومي آصانو ( نتوا د لماندريل)
 روكومي ب صوت كوجيرا (لفعى د بوسكة)

 مدنيين 
 لعمدة ب صوت ميتسوواكي هوشينو (سبع)
 أوݣوما ب صوت كينيو هوريوتشي (أيل حمر)
 ݣوشا (تينين د لكوموضو)
 يافويا (عوْد)
 سيڤن (نعجة د ميرينو)
 سقوان (دكر د لفقمة لمنقطة)
 آنطاݣونيست 
 ريز ب صوت هيروشي شيروكوما (دب قهوي)
شيشيݣومي

الشيشيݣومي هي عصابة إجرامية د السبوعة
 السبع الشاف ب صوت طاكايا هاشي (سبع)
 إيبوكي ب صوت طايطين كسونوكي (سبع د لماساي)
 فري ب صوت سوبارو كيمورا (سبع آسيوي)
 ميلون (تكرويزة د النمر و لغزالة)
ضوكوݣومي

الضوكوݣومي هي عصابة من التنانين لكوموضو
 صاڤون (تينين كوموضو)
إيناريݣومي

إناريݣومي عصابة د النتاوي د التعلب لحمر
 طين (تعلبة حمرا)
ماضاراݣومي

عصابة د النمور و الجاݣوار
 ميسو (نمرة)

 مصادر 

تصنيف:سيريات د لمانݣا
تصنيف:مانݣا د 2016
تصنيف:سيريات د آنيمي تلفازي بدات ف 2019
تصنيف:سيريات د آنيمي مبازية على مانݣا
تصنيف:مانݣا شوونين
تصنيف:مانݣا د آكيطا شوطين